નિલોફર વાવાઝોડાની છેલ્લી 24 કલાકની હિલચાલના આધારે એવુ માનવામાં આવી રહ્યું છેકે વાવાઝોડું ગુજરાત તરફ આગળ વધી તો રહ્યું છે, પરંતુ તે જેમ જેમ આગળ વધી રહ્યું છે તેમ તેમ તે વિખેરાઇ પણ રહ્યું છે. જેના કારણે તેની અસર ગુજરાતને ઓછી થશે તેવી સંભાવના વ્યક્ત કરવામાં આવી રહી છે. જોકે વાવાઝોડાંના પગલે સમગ્ર રાજ્યના વાતાવરણમાં અચનાક પલટો આવ્યો છે અને આગામી બે દિવસમાં વરસાદ પડશે તેવી શક્યતાઓ પણ સેવાઇ રહી છે.